**Alūksnes Triatlons 2021**

**Latvijas Kausa Posms**

**2021. gada 28. augusts**

**Nolikums**

**Sacensību vieta: Alūksne**

**Sacensību vietas adrese: Pilssalas iela 10, Pilssala, Alūksne**

**Sacensību organizatori:**

Latvijas Triatlona federācija sadarbībā ar Alūksnes novada pašvaldību

Sacensību direktors: Evita Leitāne

Rezultāti, laika fiksēšana: Ivars Lapiņš

Reģistrācija, dalības maksa: Liene Krauze

Galvenais Tiesnesis: Ineta Aulika

**SACENSĪBU PROGRAMMA:**

|  |
| --- |
| **28.08.2021 Sestdiena** |
| 09:30 - 10:30 | Reģistrācija un starta paku saņemšana |
| 09:45 - 10:45 | Tranzītzona atvērta visiem dalībniekiem (check-in)\* |
| 10:30 | **Bērnu simboliskā distance (SB; VB)** |
|  | **1. STARTS** **– 0,1+5km+1 km** |
| 11:00 | F9; F11; F13;  |
| 11:05 | M9; M11; M13 |
| 11:30 | Apbalvošana – 1. starts |
|  | **2. STARTS** **– 0,375+10+2,5 km** |
| 11:30 | F15; F17; FO; F60, Stafete |
| 11:35 | M15; M17, MO; M70 |
| 12:30 | Apbalvošana – 2. starts |
|  | **3. STARTS** **– 0,750+20+5 km** |
| 12:30 | F19; F; F40; F50 |
| 12:35 | M40; M50; M60; M19; M |
| 13:30 – 14:30 | Tranzītzona atvērta visiem dalībniekiem (check-out)\*\* |
| 14:30 | Apbalvošana – 3. starts |

*\* Tranzītzona atvērta velosipēda un skriešanas ekipējuma novietošanai pirms starta (check in)*

*\*\* Tranzītzona atvērta visa ekipējuma izņemšanai no tās pēc finiša (check out).*

**VECUMA GRUPAS:**

|  |  |  |
| --- | --- | --- |
| **Vecuma grupas** | **Dzimšanas gadi** | **Papildus** |
| **Sievietes** | **Vīrieši** |
| SB | VB | 2013. gads un jaunāki/as | Drīkst startēt BEZ licences |
| F9 | M9 | 2012. – 2014. gads | Drīkst startēt BEZ licences |
| F11 | M11 | 2010. – 2011. gads | Drīkst startēt BEZ licences |
| F13 | M13 | 2008. – 2009. gads | Nepieciešama triatlona licence!\*\* |
| F15 | M15 | 2006. – 2007. gads |
| F17 | M17 | 2004. – 2005. gads |
| F19 | M19 | 2002. – 2003. gads |
| F | M | 1982. – 2001. gads |
| F40 | M40 | 1972. – 1981. gads |
| F50 | M50 | 1962. – 1971. gads |
| F60 | M60 | 1961. gads un vecāki/-as |
| FO(tautas klase) | MO(tautas klase) | 2004. gads un vecāki/-as | Drīkst startēt BEZ licences |
| *Stafete* |   | Drīkst startēt BEZ licences |

**APBALVOŠANA:**

* Sponsoru sarūpētas balvas

**Dalībnieku limits**

* Alūksnes Triatlons – 400 dalībnieki (treneri, sportisti un/vai tehniskais personāls)

**NOTEIKUMI:**

Galvenie sacensību noteikumi ir Starptautiskās Triatlona savienības (World Triathlon) noteikumi (pieejami [šeit](https://www.triathlon.org/uploads/docs/itusport_competition-rules_2019.pdf).). Dalībnieks piesakoties un apstiprinot savu dalību sacensībām, pilnībā piekrīt šiem noteikumiem, kā arī apņemas tos ievērot. Precīzāku sacensību aprakstu un noteikumus varēs skatīt Sportistu Rokasgrāmatā.

**Sacensību tiesneši**

Latvijas Triatlona federācijas un Eiropas Triatlona (Europe Triathlon) tiesneši un brīvprātīgie

**Sacensību žūrija**

Sacensību žūrija tiks sasaukta protesta gadījumā. Precīzs sastāvs var tikt paziņots sacensību dienā.

**Starta zona**

* Starta zona atrodas Alūksnē, Pilssalas pludmalē
* Starts no pludmales.

**Peldēšana**

* Distances veikšana ir atļauta sportista brīvi izvēlētā tehnikā;
* Hidrotērps atļauts, ja ūdens temperatūra ir ne augstāka par 21.90 grādiem pēc Celsija;

**Riteņbraukšana**

* Sportistiem ir atļauts stumt vai nest riteņbraukšanas velosipēdu sacensību gaitā;
* Braukšana cita sportista vai transporta līdzekļa aizvējā **NAV ATĻAUTA (TT stūres IR ATĻAUTAS)**.
* Riteņbraukšanas posmā ķivere ir obligāta visā distances laikā. Ķiverei ir jābūt aizsprādzētai visu sacensību laiku, kuru dalībnieks pavada kontaktā ar velosipēdu.

**Skriešana**

* Distances laikā sacensību dalībnieku nedrīkst pavadīt komandas biedri, treneri un atbalstītāji;
* Distances veikšana ir atļauta sportista brīvi izvēlētā tehnikā;
* Riteņbraukšanas ķivere skriešanas segmentā nav atļauta;
* Skriešanas apavi ir obligāti;

**Tranzīta (maiņas) zona**

* Sacensībām ir paredzēta viena maiņas zona
* Tiesneši veic sportista starta numuru, ķiveres un velo pārbaudi pirms ieiešanas maiņas zonā
* Maiņas zona paredzēta:
	+ velo posma ekipējuma novietošanai pirms riteņbraukšanas
	+ peldēšanas ekipējuma novietošanai pēc peldēšanas
	+ skriešanas posma ekipējuma novietošanai
	+ velo ekipējuma novietošanai pēc riteņbraukšanas
* Tikai sacensību dalībniekiem, tiesnešiem un speciālas atļaujas saņēmušajiem ir atļauts atrasties un pārvietoties sacensību maiņas zonā.
* Tikai sacensību dalībnieks drīkst ieiet un iziet no maiņas zonas ar savu sacensību inventāru, kā arī to novietot tam paredzētajā vietā.
* Maiņas zona tiek apsargāta un norobežota ar žogu.
* Dalībniekiem jānovieto sacensību inventārs maiņas zonā tikai tam paredzētajā laikā. Inventāru izņemt var tikai pats dalībnieks, uzrādot sacensību tiesnesim dalībnieka numuru un marķējumu uz ķermeņa.
* Inventārs, kas atstāts maiņas zonā un nav izņemts norādītajā laikā, tiks izņemts un novietots īpaši marķētā teritorijā.

**Finiša zona**

* Finiša zona ir norobežota un ir atzīmēta ar finiša arku.
* Dalībnieks tiek uzskatīts par finišējušu brīdī, kad šķērsojis finiša līniju.

**Laika ņemšana**

* Sacensību laika ņemšanu ar laika ņemšanas ”čipiem” nodrošina oficiālais laika ņemšanas partneris.
* Sacensību laikā paredzētas vairākas laika ņemšanas vietas.

**Īpašie noteikumi, lai izvairītos no Covid-19 infekcijas izplatības:**

* nedrūzmēties sacensību norises vietā, pie reģistratūras, citām ieejām, izejām, tualetēm, starta, tranzīta un finiša zonā u.tml.
* sacensību vietā nedrīkst atrasties personas, kurām noteikta pašizolācija, mājas karantīna vai izolācija vai kurām ir elpceļu infekcijas slimības pazīmes;
* sacensību dalībniekam (vai pārstāvim) pirms starta reģistratūrā ar savu parakstu jāapliecina, ka sportistam nav noteikta pašizolācija, mājas karantīna vai izolācija un nav elpceļu infekcijas slimību pazīmes, kā arī būs jāiesniedz kontakttālrunis, lai būtu iespējams apzināt un brīdināt kontaktpersonas iespējamās Covid-19 infekcijas gadījumā.
* pasākuma laikā visiem pasākuma dalībniekiem stingri jāievēro pareizas roku higiēnas un respiratorās higiēnas nosacījumi, kādi tiks norādīti pasākuma vietā. Lūdzam nodrošināties ar mutes un deguna aizsegiem.
* aktuālāko informāciju skatīt [šeit](https://covid19.gov.lv/atbalsts-sabiedribai/ka-drosi-rikoties/covid-19-izplatibas-ierobezosanas-pasakumi).

**Pazudušās un atrastās mantas**

Visas sacensību laikā atrastās mantas tiks nogādātas sacensību centrā. Pazudušo mantu pieprasījumu, lūgums sūtīt uz e-pasta adresi sintija.straksa@triatlons.lv pēc sacensībām.

**Satiksme un automašīnu novietošana sacensību laikā**

Satiksmes dalībniekiem jāievēro organizatoru, tiesnešu, policijas darbinieku norādījumi, kā arī norādījuma zīmes, kas attiecas uz automašīnu novietošanu.

**Informācija skatītājiem**

Visiem sacensību apmeklētājiem, rekomendējam sacensības vērot sacensību centrā. Peldēšana, riteņbraukšana un skriešanas trases būs iespējamas vērot atrodoties, gan sacensību centrā, gan pārvietojoties gar sacensību trasi. Skatītājiem jāievēro tiesnešu un policijas darbinieku norādījumi, kā arī jāseko norādījuma zīmēm. Skatītājiem jābūt sadarbspējīgam Covid-19 vakcinācijas vai pārslimošanas sertifikātam.

**IZMAIŅAS SACENSĪBU NOLIKUMĀ**

Organizatoriem ir tiesības izdarīt izmaiņas un papildinājumus nolikumā. Sekojiet līdzi paziņojumiem LTF mājaslapā www.triatlons.lv, facebook, instagram. Organizatori nav atbildīgi par nolikuma nezināšanu.

**PROTESTI**

Pretenzijas tiek pieņemtas rakstiskā veidā 30 minūšu laikā pēc rezultātu izlikšanas, iemaksājot EUR 50. Pamatotas pretenzijas gadījumā nauda tiek atgriezta.

**Personas datu apstrāde un aizsardzība**

Gan sacensību organizētājam, gan sportistam (“Sportists - fiziskā persona, kas nodarbojas ar sportu un piedalās sporta sacensībās”)  ir saistošs Sporta likums, kas 18. panta 2. punktā nosaka sportista pienākumus: “Sportista pienākums, piedaloties sporta sacensībās, ir ievērot starptautisko un Latvijā atzīto sporta federāciju noteikumus, sporta ētikas un godīgas spēles principus, antidopinga konvenciju noteikumus, kā arī normatīvos aktus”. Savukārt, gan sporta ētikas un godīgas spēles principi, gan SL 15.1 pants nosaka, ka jebkādas manipulācijas ar rezultātu ir aizliegtas un sporta rezultāti jāpublicē nesagrozīti, kas ir arī sabiedrības interesēs. Ņemot vērā Sporta likumā noteikto, biedrībai Sportlat ir tiesisks pamatojums un leģitīmas intereses šo datu apstrādē.

Piesakoties sacensībām katrs dalībnieks savu personas datu apstrādei, balstoties uz Fizisko personu datu aizsardzības likuma 7.1.pantu.

Personas datu apstrāde tiek veikta, lai korekti attēlotu sportista sniegto rezultātu, attiecībā pret citu dalībnieku rezultātiem. Lai noteiktu sportista piederību distancei un grupai, atbilstoši sacensību nolikumam, bez Datu subjekta vārda un uzvārda ir nepieciešams arī dzimums un dzimšanas datums. Lai aizsargātu Datu subjekta personas datus, dati iespēju robežās, pēc pieprasījuma tiek minimizēti, rakstot uz e-pastu: triatlons@triatlons.lv

Sacensībās tiks veikta fotografēšana un filmēšana mārketinga un reklāmas nolūkos. Organizatoriem ir tiesības izmantot „Alūksnes Triatlons 2021” sacensību laikā uzņemtās fotogrāfijas un video materiālus bez saskaņošanas ar tajās redzamajiem cilvēkiem. Tāpat organizatoriem ir tiesības piedāvāt dalībniekiem iespēju lejuplādēt foto un video.

UZ TIKŠANOS ALŪKSNĒ!